Sánchez Barcáiztegui (1926)

Sánchez Barcáiztegui oli Espanjan laivaston vuonna 1926 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Callaon taisteluun osallistuneen ja Motricon taistelussa kaatuneen luutnantti Victoriano Sánchez Barcáizteguin mukaan.

 Valmistus 

Alus tilattiin 11. heinäkuuta 1922 Sociedad Española de Construcción Navalilta (SECN) Cartagenasta, missä köli laskettiin 30. huhtikuuta 1924. Alus laskettiin vesille 23. heinäkuuta 1926 ja luovutettiin laivastolle 29. syyskuuta 1929.Whitley, M. J. s. 243todoavante.es

 Palvelus 
Syksyllä 1928 alus osallistui Välimerellä järjestettyihin sotaharjoituksiin päällikkönään Julio Iglesias Abelaira. Alus saapui 10./11. marraskuuta  laivueen mukana Poilensasta Barcelonaan, mistä se lähti 20. marraskuuta. Aluksen päälliköksti määrättiin 2. helmikuuta 1929 Miguel Frentenla Maristany. Alus kuljetti kuningatar Marian seurueineen Ceutaan ja 27. huhtikuuta takaisin Algecirasiin.

Vuoden 1934 lopussa alus oli ankkurissa Barcelonan satamassa, jossa se oli Asturian kansannousun johtajan Manuel Azañan vankilana. Alus vapautui tehtävästä 28. joulukuuta. Huhtikuussa 1935 aluksen miehistö avusti karille ajaneen José Luis Diazin irrottamisyrityksissä. Elokuussa 1935 alukselle nousi Khalifa Hasan Ben el Mehedi Ceutassa, mistä hänet kuljetettiin Malagaan viralliselle vierailulle. Alus oli 28. lokakuuta hävittäjälaivueessa Algecirasinlahdella päällikkönään laivueenkomentaja Trinidad Matres Garcia.

Toukokuun alussa 1936 alus saapui kontra-amiraali Francisco Javier Salasin johtamassa osastossa Kanariansaarille sotaharjoituksiin. Alus kuului 2. hävittäjälaivueeseen päällikkönään Matres. Harjoitukset päättyivät 13. toukokuuta. Alus lähti 7. heinäkuuta Cartagenasta Almirante Valdésin ja Lepanton kanssa estämään kansallismielisten joukkojen siirrot Pohjois-Afrikasta Espanjaan. Kansallismielisiä tukeva aluksen päällikkö Don Fernando Bastareche suostui Almirante Valdésin päällikön ehdotukseen siirtyä Melillaan ja liittyä kansallismielisiin. Alusten miehistöt ottivat alukset valvontaansa ja vangitsivat päällikkönsä ja muut kansallismieliset, minkä jälkeen alukset poistuivat Melillasta. Ne saapuivat 19. heinäkuuta Malagaan, missä aluksella vangitut viisi upseeria ammuttiin.

Alus saattoi 20. heinäkuuta öljytankkeri Ophirin Cartagenasta Tangeriin päällikkönään aliluutnantti Álvaro Calderón Martinez, mistä vapauduttuaan aluksen miehistö ampui Ceutaa. Alus palasi Tangeriin, jonne oli kokoontunut tasavallan laivaston aluksia. Espanjan sisällissodan alussa alus partioi Gibraltarin salmessa, millä estettiin kapinallisten joukkojen siirrot Marokosta Etelä-Espanjaan. Alus saattoi 10.-12. syyskuuta Cartagenaan linjalaiva Magellania, joka oli tulossa Meksikosta.

Syyskuun lopulla tasavaltalaisten laivaston pääosan saapuessa Biskajanlahdelle alus oli Malagassa, mistä se siirtyi 17. lokakuuta Gibraltarinsalmeen suojaamaan laivueen paluuta Cartagenaan. Alus lähetettiin 8. joulukuuta Méndex Núñezin ja Gravinan kanssa suojaamaan Barcelonaa. Osasto saapui seuraavana päivänä tankkeri Campillon kanssa Barcelonaan. Osasto hyökkäsi 20. joulukuuta Solleriin, mistä se palasi Barcelonaan. Osasto suojasi 8.-12. tammikuuta 1937 Tramontanan Marseilleen, jonne kuljetettiin Espanjan pankin kultaa.

Sánchez Barcáiztegui osallistui 5.-6. maaliskuuta 1938 yölliseen Cape Palosin taisteluun. Aluksen miehistö laukaisu neljä torpedoa kohti risteilijä Balearesia, joka tuhoutui. Tasavaltalaiset palasivat Cartagenaan. Alus sai muiden osallistuneiden alusten kanssa palkkioksi Distinctivo de Madridin.

Alus vaurioitui pahoin 5. maaliskuuta 1939 Cartagenassa viiden kansallismielisten Savoia-Marchetti SM.79 -koneen pommituksessa, kun aluksen keulaan osui pommi. Hyökkäyksessä vaurioituivat myös Alcalá Galiano ja Lazaga. Sodan voittaneet kansallismieliset nostivat 1940 aluksen ja kunnostivat sen Ferrolissa.

Toisessa maailmansodassa alus oli Ferrolissa, mistä se lähti 30. joulukuuta 1943 Jorge Juanin kanssa etsimään Atlantilla uponneiden Saksan laivaston Z-27:n ja kahden torpedoveneen eloonjääneitä. Ne löysivät Irlannin lounaispuolelta yhden veneen, jossa oli neljä eloonjäänyttä. Huhtikuussa 1944 alus osallistui kahden brittilentäjän etsintöihin Biskajanlahdella. Merestä löytyi vain toisen lentäjän ruumis.

Sotatoimien päätyttyä alus jatkoi palvelusta laivastossa, kunnes se poistettiin palveluksesta 1. heinäkuuta 1964. Alus huutokaupattiin 7. lokakuuta 1965 ja romutettiin.

 Lähteet 

 Viitteet 

Luokka:Churruca-luokan hävittäjät